Ontwerp nuwe logo vir Skulpiesmuseum | News24
Ontwerp nuwe logo vir Skulpiesmuseum
Trek dan jou sketsboek of rekenaar nader en begin teken. Die Skulpiesmuseum in Jeffreysbaai is op soek na ’n oorspronklike en interessante embleem. Soos ’n juweel het Jeffreysbaai verskillende fasette, en dít is wat die ontwerper van die nuwe logo vir die Skulpiesmuseum moet uitbeeld.
Volgens Petro Meyer van die museum, moet die embleem eenvoudig wees sodat dit maklik op verskillende voorwerpe en materiale gebruik kan word. Dit moet verder teen verskillende agtergronde gebruik kan word, en dit moet nie tydsgebonde wees nie.
Die uitdaging is oop vir enige belangstellende - van studente en innoveerders tot kunstenaars en grafiese ontwerpers.
Voorstelle moet teen 13 Mei in ’n verseëlde koevert by die Humansdorpmuseum, Skulpiesmuseum of Jeffreysbaai Toe-rismekantoor ingehandig word. Voorstelle kan ook gestuur word na humansdorpmuseum@gmail.com.
Die wenner sal op 21 Mei tydens die Humansdorp Museumvereniging se uitstalling by Fountains Mall bekend gemaak word.